السلام عليكم يا احلا فراشات بالكون كيفكم يا حبيباتي
وكالعاده وفي كل مواضيعي حكاية ! ما تجيب لكم الا كل ماهو مفيد ورائع ومريح
اليوم جبت لكم طريقتي في شيل شعري ابطي من 9 سنوات وانا استخدمها وودعت معها الألم والحمدلله
واستمعت بــ ابط نظيف ورائع طول الوقت
كلنا نعاني من الم الحلاوه خاصتاً بمنطقة الابط لانها رقيقه
كنت زمان اطلس ابطي حلاوه واشيلها ويدي تتوسخ والارض تتوسخ واتعب من كثر ما احط واشيل
قلت يابنت مافي الا طريقه وحده جربيهااااااااااااااااااااا وشوفي
اخذت قماش شرشف عندنا واحياناً اخذ سراويل السنه حقت اخواني خاصتاً القديمه الي مايبونهااااااااا
بس طبعا تكون نظيفه ومغسوله زين واقصها من تحت من عند الرجول والسيقان
والي ماتبي تاخذ اي قماش عندها يكون زي قماش الشراشف
المهم نكمل
اقصها قطع صغيرررره يعني مربعات بمساحة الشعر الي في الابط
واخذ الحلاوه واذوبها في حمام مويه عشر دقايق او اقل
او احميها احيانا بالمكرويف بعلبتها اخليها 5 ثواني
وعموما انا صارت عندي عاده وكل شغاله تجينا صرت اعلمها كيف تذوب الحلاوه وتجيبها لي وانا مهمتي عاد بالشيل >>> عجازه ههههههههههه
لا والله بس عشان الي تقول مافيني حيل اخذ الحلاوه واحطها بقدر مويه واقعد اانتظرها الين تسخن
تلقى من يساعدها .
وعليها هي طبعاً الشيل الله يعينها
ولما تذوب وتكون دافيه مو حاره اخليها شوي تبرد عشان ماتحرق جلدي
اخذ شوي بالمعلقه وافردها على القماش
واحطها على ابطي واجلس افردها زين على ابطي عشان تمسك بكل شعررررررررررره
واخليها 10 دقايق الين احسها بردت ولزقت بالشعر خلاص واقوم انزعها بعكس اتجاه الشعر بقوه ورفق
ومن مررررررررررررررررررره وحده تودعين الشعر من الجذووووووووووووووووره باذن الله
ومع كل مره تستخدمين فيها هالحركه
خلاص يتعود الابط وماعاد تحسين بالالم
وهذي صوره توضيحيه والحلاوه استخدمي النوع الي يعجبك عادي
اتمنى تكونو استفدتو من تجربتي وتكفون حبيباتي دعواتكم لي يالغاليات بالزوج الصالح ياجعلك عيونكم الي قرت ولسانكم الي دعا ويدينكم الي كتبت بالجنه ... احبكم
ملاحظه
وعلى فكره ممكن تستخدمون مثل الشرايح الشمع الي بالصوره برضو ممتازه
ولازم يكون ابطكم نظيف قبل وبعد الحلاوه
وبعد الاستحمام ريحي ابطك من اي مزيل عرق او عطر او كريم لان مساماتك تكون مفتوحه توها
ولو مره عندت معاك امسيحها بموية الورد المخففه يعني خففيها بموووووويه وياليت تكون موية صحه تكون عندك دايم بغرفتك
ونصيحه يابنات انا افضل استخدام اي شي بوجهي او جسمي يكون مخفف ما احب استخدم اي شي مركزززز لانه بيكون ثقيل على البشره
حتى الكريمات الي ادهن فيها وجهي وجسمي زي فازلين او حتى كريمات التبيض زي افالون او موية الورد او المره او الملح كلهااااااااا احب اخففها بمويه باااااااااااارده
وبعدها استخدمها بجسمي
يكفي فوائد المويه
لا ننسى قوله تعالي.( وجعلنا من الماء كل شي حي )
والي بتنقل موضوعي لاتنساني من الدعاء